PLANINSKO DRUŠTVO CELJE MATICA                                                      CELJE, 08.08.2005

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

M E D  M A T T E R H O R N O M  I N  M O N T E  R O S O

K A S T O R,  4228 M,

V SOBOTO IN NEDELJO, 19. IN 20. AVGUSTA 2006

MOGOČEN GREBEN ŠTIRITISOČAKOV,

KI GA SESTAVLJAJO VELJAKI BREITHORN, DVOJČKA KASTOR IN POLUKS PA LYSKAMM
POVEZUJE MATTERHORN Z MONTE ROSO TER DOLOČA MEJO MED ITALIJO IN ŠVICO.

VODA Z LEDENIKOV NA NJIHOVI OSOJNI STRANI ODTEKA SKOZI ZERMATT V RONO,

TOPEL ZRAK IZ DOLINE AOSTE PA NA NJIH PRISOJAH TALI VEČNI LED,

IN POTOKI DERO V DORO BALTEO IZPOD SAMEGA MONT BLANCA.

ZA KONEC TEDNA VAS VABIMO NA KASTOR

OBČUDOVAT PRELESTI TE DEŽELE SREDI NAJVIŠJIH ALPSKIH VRŠACEV.

S POSTAJALIŠČA PRED PARKIRNO STAVBO NA CELJSKI GLAZIJI
ODPOTUJEMO S SREDNJE VELIKIM AVTOBUSOM ŽE OB ŠTIRIH ZJUTRAJ, 4.00,

DA BI IMELI NEKAJ UR PREDNOSTI ZARADI MOŽNIH DOPUSTNIŠKIH ZASTOJEV.

NA VRANSKEM POD TROJANAMI ZAVIJEMO NA AVTOMOBILSKO CESTO A1.

TA SE ONSTRAN MEJNEGA PREHODA FERNETIČI
NAVEZUJE NA SERENISSIMO A4 MIMO VELIKIH SEVERNIH ITALIJANSKIH MEST

TRSTA, BENETK, PADOVE, BRESCIE, BERGAMA IN MILANA.
PRI IVREI KONČNO LE OPAZIMO KAŽIPOTE NA AVTOMOBILSKO CESTO A5,

KI PELJE V DOLINO AOSTO PROTI PREDORU POD MONT BLANCOM.

ZAPUSTIMO JO V KRAJU PONT SAINT MARTIN, 345 M,

IN PO RIMSKEM MOSTU NAD SOTESKO PRITOKA LYS TER 30 KM GORSKE VOŽNJE

PRISPEMO NA IZHODIŠČE VZPONA V GRESSONEY-LA-TRINITÉ, 1637 M.

V KRAJU SE Z VALDOSTANSKO FRANCOŠČINO MEŠA VALIŽANŠČINA

KI SO JO S SABO PRINESLI NASELJENCI ČEZ LEDENE PRELAZE NAD ZERMATTOM,

NATO PA V SVOJEM NEMŠKEM ŠVICARSKEM NAREČJU TITSCH
IZ RODA V ROD OHRANJALI IZROČILO O IZGUBLJENI DOLINI ONSTRAN ALP...

POPOLDANSKI VZPON SI LAHKO SKRAJŠAMO ZA POLDRUGO URO,

ČE SE IZ GRESSONEYA PELJEMO ŠE ŠTIRI KILOMETRE DALEČ V STAFFAL, 1825 M,

IN NATO Ž ŽIČNICO DO CERKVE SVETE ANE, 2175 M.

ŠE DODATNO URO IN POL PRIDOBIMO, ČE TAM PRESTOPIMO NA SEDEŽNICO.

TA VOZI NA COLLE DI BETTAFORCA, 2672 M,

KI LEŽI NA PREVALU NA HRBTU MED STRANSKIMA DOLINAMA LYS IN D'AYAS.

S PREVALA PELJE PRETEŽNO PO HRBTU TRI URE DOLGA IN DOBRO OZNAČENA POT 9.

VODI MIMO MULJE KOLIBE IN PREČNO ČEZ PASSO DI BETTOLINA, 2905 M,

DOKLER NA VIŠINI OKOLI 3350 METROV NE PREIDE V VAROVANO GREBENSKO STEZO,

KI SE KONČA PRED PLANINSKIM DOMOM, RIFUGIO QUINTINO SELLA, 3585 M.

PRENOČIMO V PROSTORNEM DOMU,

KI SE IMENUJE PO USTANOVITELJU ITALIJANSKE PLANINSKE ORGANIZACIJE CAI,

IN ČIGAR IME NOSI TUDI POSTOJANKA POD MONVISOM PRECEJ DALEČ PROČ.

NASLEDNJE JUTRO ŽE TAKOJ ZA DOMOM STOPIMO NA LEDENIK FELIK.

PO STARI VALIŽANSKI PRIPOVEDKI

LEŽI POD NJEGOVIM DEBELIM LEDOM NEKDAJ SREČNO MESTO FELIK...

MI SE PO LEDENIKU POVZPNEMO NA SEDLO COLLE DEL FELIK, FELIKJOCH, 4061 M,

ODKODER JE MOŽEN PUSTOLOVSKI SESTOP NA ZERMATTSKO STRAN V ŠVICO.

ČEZ PREDVRH, 4176 M,

DOSEŽEMO V TREH URAH PO JUGOVZHODNEM GREBENU RAZGLEDNI KASTOR, 4228 M.

NAZAJ GREDE STOPIMO NEMARA ŠE NA PUNTO FELIK, 4088 M,

SICER PA SESTOPAMO PO ISTIH SLEDEH, GAZEH, STEZAH, POTEH IN ... ŽIČNICAH

ZGODAJ POPOLDNE SMO V AVTOBUSU V GRESSONEYU, 1637 M, IN SREDI NOČI DOMA.

PRI SEBI IMEJMO VELJAVNO OSEBNO IZKAZNICO ALI POTNI LIST,

IZKAZNICO PZS, POTRDILI O ZDRAVSTENEM IN NEZGODNEM ZAVAROVANJU,

PA DEREZE, CEPIN, PLEZALNI PAS, OČALA, SVETILKO IN POSTELJNO VREČO.

O USPEHU VZPONA POGOSTO ODLOČAJO TUDI TOPLA OBLAČILA!

MED DRUŠTVENIM DOPUSTOM SE PRIJAVIMO NA ŠTEVILKO 051 338 358.

PREVOZ STANE 18.000 TOLARJEV ALI 75,11 EVROV. MOŽNA STA DVA OBROKA.

CENA NE VSEBUJE NOČNINE, OKOLI 10 EVROV, NITI ŽIČNIN DO NAJVEČ 18 EVROV.

OB IZRAZITO SLABI VREMENSKI NAPOVEDI BO IZLET TEDEN DNI POZNEJE.

L E P  D A N  M E D  V A L I Š K I M I  Š T I R I T I S O Č A K I

IZLET PRIPRAVIL TONE PRIMOŽIČ

